Viborger Samler, 1840-03-21
Udenlandske Efterretninger. Frankerig. Om Thiers's Ministerium findes i Allgem. Zeitung ikke faa Correspondentefterretninger fra Paris af hvilke meddeles Følgende: 1) Man forsikkrer, at der i de Deputeredes Kammers Centrum spøger en ond Aand, der ikke lover Thiers's Ministerium lang Varighed. Fleerheden af dette Parti skal have erklæret, at ville opbyde Alt for at styrte Thiers og kalde det styrtede Ministerium til Live. Denne Krigserklæring vilde være betænkelig, dersom en hemmelig Parole laae til Grund for Manifestet. (Man veed, at en Deel af Centrum adlyder en udenfor Kammeret sig befindende Villie.) Er dette ikke Tilfælde, da har Truslen kun lidet at sige; thi Erfaringen lærer, at Medlemmerne i Centrum just ikke ere de meest utæmmelige blandt Opponenterne. Virkelig synes det, at kun et Ministerium Thiers er under Forholdenes nuværende Constellation istand til at sikkre Frankerig Rolighed og Lykke, og Europa Freden. Vi ville haabe, at man vil komme til denne Overbeviisning i de høiere Regioner, og saaledes snarere stræbe at give dette Ministerium Fasthed, end at undergrave det. Jntet er saa farligt for befæstelsen af den offentlige Tillid, intet saa farligt for Frankerigs Fremskriden og Rolighed, som evige Ministerskifter. - Det nuværende Ministerium forener hos sig Alt, hvad der udkræves for at indhente det Forsømte og raade Bod paa det Læderede; thi Ministeriet har Evne og Villie. Cousin, Jaubert, Remusat og Roussin ere Mænd af omfattende Kundskaber. . 2) Man har bebreidet det forrige Ministerium, at det var et Ministerium uden Hoved; allerede siger man om det nye, at det er et Ministerium uden Krop, og at det kun har et Hoved. Vist er det, at en stor Ansvarlighed hviler, paa Thiers, der har omgivet sig med Colleger, der, skjøndt Mænd af anerkjendt Dygtighed, dog meere eller mindre erkjende Thiers's absolute Suprematie. Naar Thiers ikke kan trænge igjennem med sine Forslag, naar han kommer paa en spændt Fod med Kammeret; hvad da? paa hvilken Side, og hvorledes vil Louis Philippe da danne et nyt Ministerium, Skulle vi kaste os i Moles Arme, Det vilde være en retrograd Bevægelse i Ordets sande Mening; thi den fine Elegance i Sæder danner endnu ikke den Ministerpræsident, som Frankerig behøver i Aaret 1840; – eller skulle vi maaskee omfavne Odilon-Barrot og den venstre Side? Det vilde, efter Hofmændenes Mening, være en virkelig Revolution, ledsaget af Compte rend og den paa 9de Aar bekæmpede Valgreform. Hvad, om Kammeret ikke vil tilstaae Thiers de hemmelige Fonds, Hvad, om Louis, Philippe, for at holde sig skadesløs for Nederlaget i Dotationssagen, fremkom med et Lovforslag, der fordrede Erstatning af Landet for Udgifterne paa Slottet i Versailles. - Seire Thiers's Modstandere, vil han ikke kunne overleve et saadant Stød; det ligger i Thiers's Natur, at han ikke kan regjere uden at være i Besiddelse af hemmelige Fonds, - han, som anseer Penge for Jntet, for næsten ligesaa lidet som Mennesker. - 3) Thiers behøver sin hele Aandskraft, sin Dygtighed og Smidighed, sin Veltalenhed for at kunne give sit Ministerium Fasthed. Camarillaen arbeider ivrig paa en Coalition af sine Tilhængere i Centrum med Doctrinairerne og de tvende Yderender i Kammeret for at forhindre en Majoritet til Fordeel for det nye Ministerium. Man betænker ikke, at, naar dette Ministerium ikke er muligt, da er der kun lidet tilbage af det Mulige, og at bag ved dette Ministeriums Umulighed Anarchiet viser sig med sit frygtelige og Skræk indjagende Hoved. Dette indseer man paa begge de yderste Fløie (Legitimister og Republicanere) og det er ikke at betvivle, at de med begge Hænder ville tage imod Tilbudet. Men det er meget tvivlsomt, om der ville findes saa mange dupes i Centrum, der blindthen ville ille deres egen Undergang imode. Majoriteten i Centrum søger fornemmelig at beholde sine Embeder, sine Fabriker, sine Grundeiendomme; dens inderligste Ønske er det at give Anliggenderne Stabilitet, og den vil, saa maa man haabe, indsee Thiers's Stilling og forene sig med ham. Den constitutionelle Orden kræver, at Thiers ved det første Tegn til Gjenstridighed fra det høire Centrums Side maa opløse Kammeret, og i dette Tilfælde vilde vistnok, saasnart de nye Valg fandt Sted under det bestaaende Ministerium, kun faa Herrer af dette Centrum atter faae de midterste Pladser i Palais Bourbon at see. Men kan en saadan Forholdsregel gjøre Regning paa den kongelige Sanction?